Președintele PNL, Nicolae Ciucă, a fost întrebat dacă există bani pentru creșterile de salarii din luna iunie și a explicat că, cel puțin deocamdată, acest subiect nu a fost discutat.
”Nu vreau să speculez pe un astfel de subiect. Nu am discutat nici măcar pe simulări pe un astfel de subiect. Ceea ce vă pot spune de la Ministerul Finanțelor este că în primele luni a fost realizat planul de colectare la bugetul de stat, ceea ce înseamnă o îmbunătățire în această zonă. Tot în aceeași perioadă avem și investiții foarte importante, de aceea trebuie să stăm foarte atenți la deficitul bugetar.”, a spus Nicolae Ciucă.